Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
19 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับลดลง 1.2 จุด (-0.08%) ปิดภาคเช้าที่ 1,417.18 จุด โดยมีมูลค่าการซื้อขาย 14,980.57 ล้านบาท 
– Most Positive Impact: PTT (+0.60 จุด) U (+0.59 จุด) BAY (+0.58 จุด)
– Most Negative Impact: SCC (-0.76 จุด) DELTA (-0.53 จุด) DTAC (-0.44 จุด)
จุดสังเกต: SET Index ปรับลงมาเล็กน้อย ด้วยมูลค่าการซื้อขายที่เบาบาง (อีกแล้ว) ที่น่าสังเกตุคือ กลุ่มใหญ่อย่าง ธนาคารฯ และพลังงาน วันนี้ไม่ได้ลงหนักหน่วงมากมายอะไร สะท้อนว่าตลาดแค่อยู่ในสภาวะพักตัว และโอกาสที่จะพลิกกลับไปรับขึ้นอีกครั้งยังมีอยู่ ขออย่างเดียว ช่วงบ่ายอย่าลงต่ำกว่าอย่าลงต่ำกว่า 1,412 จุด ดัชนีก็น่าจะดีดกลับได้ในวันพรุ่งนี้
แนวโน้มตลาดบ่าย  
“ช่วงเช้า SET Index ถึงเป้า 1,427 จุด ก่อนจะย่อตัว มองภาพขาขึ้นยังไม่เสีย โดยบ่ายนี้ไม่ควรลงต่ำกว่า 1,412 จุด”  
ช่วงเช้าหลังจากจีนรายงาน GDP Growth งวดไตรมาส 3 ปี 2558 ออกมา 6.9% แม้จะต่ำที่สุดนับตั้งแต่ปี 2552 แต่ก็ยังสูงกว่าที่ตลาดคาดไว้ที่ 6.8% ถือว่าลดความกังวลเกี่ยวการชะลอตัวทางเศรษฐกิจของจีนลงระดับหนึ่ง ทำให้ตลาดหุ้นในภูมิภาคส่วนใหญ่ปรับเพิ่มขึ้น รวมถึง SET Index ก็ปรับขึ้นในช่วงต้นเช่นกัน โดยดัชนีขึ้นไปทดสอบเป้าหมาย 1,427 จุด ก่อนจะอ่อนตัวลงมาปิดตัวภาคเช้าต่ำกว่า 1,418 จุดอีกครั้ง มองจังหวะการอ่อนตัวยังไม่ได้แย่มากนัก เพราะมูลค่าการซื้อขายกลับมาอยู่ในระดับต่ำกว่าค่าเฉลี่ย จึงเป็นไปได้ว่า SET Index แค่กำลังทำรูปแบบพักตัวขาขึ้น 
ช่วงบ่ายคาดว่า SET Index อาจมีปรับลงต่อ แต่ไม่น่าจะลึกเกิน 1,412 จุด ทั้งนี้กลยุทธ์การเปิด Short ใน S50Z15 จากสัญญาณ Basis เป็นค่า Premium ที่ฝ่ายวิจัยได้แนะนำไปเมื่อวันศุกร์ที่ 16 ต.ค.25558 ทีระดับต้นทุน 920 จุด ให้เริ่มขายทำกำไรที่ 915 และ 914 จุด (ยังไม่น่าจะตัดขาดทุน เพราะดัชนีทำ High ในวันนี้ที่ 923.9 จุด ต่ำกว่าระดับตัดขาดทุน 924 จุด) ฝ่ายวิจัยมองว่าดัชนียังมีโอกาสที่จะกลับไปปรับเพิ่มขึ้นอีกครั้ง จากปัจจัยหนุนของ Fund Flow ไหลเข้า ซึ่งอาจทำให้ SET Index ไปทดสอบ 1,432 และ 1,440 จุดได้ แต่อาจต้องระวังการเคลื่อนไหวในช่วงปลายสัปดาห์ จากแรงขายทำกำไรหลังธนาคารฯทยอยประกาศผลประกอบการ และในช่วงสัปดาห์หน้า ดัชนีน่าจะขึ้นยากถึงยากมากที่สุด เพราะเตรียมเจอแรงกดดันจากผลประกอบการกลุ่มพลังงาน โดยเฉพาะ PTTEP ที่อาจขาดทุนมากกว่าคาด 
ประเด็นจับตา/ติดตาม: 
 (-) การรายงานผลประกอบการงวด 3Q58 : ต้องระวัง Sell on Fact ในกลุ่มธนาคาร  
(+) วันที่ 22 ต.ค.2558 การประชุม ECB : คาดว่าจะคงอัตราดอกเบี้ยไว้ในระดับต่ำ 0.05% ต่อไป และอาจมีการพูดถึงโอกาสในการขยายขนาด QE หลังเงินเฟ้อยุโรปอยู่ต่ำใกล้ 0%
 (+/-) ติดตามการให้สัมภาษณ์ของประธาน Fed สาขาต่างๆ : วันนี้ติดตามการให้สัมภาษณ์ของคุณ Lael Brainard และคุณ Jeffrey M Lacker (ประธาน Fed สามารถริชมอนด์) พรุ่งนี้ติดตามคุณ William Dudley (ประธาน Fed สาขานิวยอร์ก) และ คุณ Janet Yellen (ประธาน Fed)  
หุ้นแนะนำ:  CK  AOT และ ERW  เป็น Top Picks และให้เก็งกำไรผลประกอบการเด่น GLOBAL KCE SAWAD BA
Investment Theme :
หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS KTC ส่วนกลุ่มค้าปลีก GLOBAL HMPRO ROBINS กลุ่มอสังหาฯ SPALI กลุ่มยานยนต์ SAT // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth  MINT CENTEL CPN AOT